AARHUS: I løbet af sommeren starter endnu et stort boligbyggeri i det nye brokvarter langs Søren Frichs Vej.

Det er entreprenørfirmaet A. Enggaard, der sammen med pensionsselskabet PFA, der bygger 700 boliger på Starks trælastgrund i det gamle erhvervsområde overfor Åhusene.

I den øverste del af det område er et andet boligprojekt for længst skud op af jorden. Her er det Casa, der bygger en karré med små 370 lejeboliger, dagligvarebutik og cafeer.

Nu er turen så kommet til området bagved - ned mod Godsbanen og med udsigt til Ringgadebroen.

Måske er det den bro, der er inspirationen til det nye boligområdes navn: Brokvarteret.

Forslaget til lokalplan for Brokvarteret er lige på trapperne, og A. Enggaard regner med, at byrådet når at vedtage lokalplanen, så byggeriet kan gå i gang i løbet af sommeren.